CELEX: 32006R1192
Language: sl
Date: 2006-08-04 00:00:00
Title: Uredba Komisije (ES) št. 1192/2006 z dne  4. avgusta 2006  o izvajanju Uredbe (ES) št. 1774/2002 Evropskega parlamenta in Sveta glede seznamov odobrenih obratov v državah članicah   (Besedilo velja za EGP)

5.8.2006   
            
            
               SL
            
            
               Uradni list Evropske unije
            
            
               L 215/10
            
         
      UREDBA KOMISIJE (ES) št. 1192/2006
   z dne 4. avgusta 2006
   o izvajanju Uredbe (ES) št. 1774/2002 Evropskega parlamenta in Sveta glede seznamov odobrenih obratov v državah članicah
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (1), in zlasti člena 26(5) Uredbe,
   ob upoštevanju naslednjega:
   
               (1)
            
            
               Uredba (ES) št. 1774/2002 določa posebne zahteve za pravila v zvezi z živalskimi stranskimi proizvodi, ki niso namenjeni prehrani ljudi.
            
         
               (2)
            
            
               Da se prepreči kakršno koli tveganje razpršitve patogenov in/ali ostankov škodljivih snovi, Uredba (ES) št. 1774/2002 določa, da je treba stranske živalske proizvode ločeno predelovati, skladiščiti in hraniti v odobrenem in nadzorovanem obratu, ki ga v ta namen pooblasti zadevna država članica, ali pa jih je treba odstranjevati na primeren način. Poglavji III in IV navedene uredbe določata zahteve v zvezi z odobritvijo takšnih obratov.
            
         
               (3)
            
            
               Člen 26(4) Uredbe (ES) št. 1774/2002 določa, da morajo države članice sestaviti sezname obratov, odobrenih v skladu z navedeno uredbo.
            
         
               (4)
            
            
               Zato je treba v zvezi z navedenimi seznami odobrenih obratov določiti izvedbena pravila, vključno z načinom navajanja podatkov v takšnih seznamih na nacionalnih spletiščih, ki so na voljo Komisiji in javnosti. Treba je tudi zagotoviti, da Komisija vzdržuje spletišče, na katerem so objavljeni navedeni seznami.
            
         
               (5)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga k tej uredbi določa izvedbena pravila v zvezi s seznami odobrenih obratov, kot so navedeni v členu 26(4) Uredbe (ES) št. 1774/2002.
   Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 1. julija 2007.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. avgusta 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 273, 10.10.2002, str. 1. Uredba, kakor je bila nazadnje spremenjena z Uredbo Komisije (ES) št. 208/2006 (UL L 36, 8.2.2006, str. 25).
   
      PRILOGA
      SEZNAMI ODOBRENIH OBRATOV, KOT SO NAVEDENI V ČLENU 26(4) UREDBE (ES) št. 1774/2002
      1.   DOSTOP DO SEZNAMOV ODOBRENIH OBRATOV
      Da bi Komisija pomagala državam članicam pri sestavljanju posodobljenih seznamov odobrenih obratov iz člena 26(4) Uredbe (ES) št. 1774/2002 („odobreni obrati“), ki bodo na voljo drugim državam članicam in javnosti, jim zagotovi spletišče s povezavami na nacionalna spletišča, za katera poskrbi vsaka država članica, kot je navedeno v odstavku 2.1(a) te priloge.
      2.   OBLIKA NACIONALNIH SPLETIŠČ
      2.1   Glavni seznami na nacionalnih spletiščih
      
                  (a)
               
               
                  Vsaka država članica pošlje Komisiji povezavo do enotnega nacionalnega spletišča z glavnim seznamom, ki zajema sezname vseh odobrenih obratov na njenem ozemlju („glavni seznam“).
               
            
                  (b)
               
               
                  Vsak glavni seznam je sestavljen iz enega lista in je izpolnjen v enem ali več uradnih jezikih Skupnosti.
               
            2.2   Organizacijska shema nacionalnih spletišč
      
                  (a)
               
               
                  Spletišče iz točke 2.1(a) te priloge postavi centralni pristojni organ ali, kjer je primerno, eden od drugih organov iz člena 2(1)(i) Uredbe (ES) št. 1774/2002.
               
            
                  (b)
               
               
                  Glavni seznami iz točke 2.1(a) vključujejo povezave na druge spletne strani na istem spletišču, ki vsebujejo sezname odobrenih obratov.
                  Kadar pa nekaterih seznamov odobrenih obratov ne vzdržuje centralni pristojni organ iz točke 2.2(a), glavni seznam vključuje povezave na druga spletišča, ki vsebujejo navedene sezname, ki jih vzdržuje kateri koli drugi pristojni organ, enota ali, kjer je primerno, telo.
               
            3.   POSTAVITEV STRANI IN ŠIFRE ZA NACIONALNE SEZNAME ODOBRENIH OBRATOV
      Za zagotovitev široke dostopnosti podatkov o odobrenih obratih in izboljšanje njihove berljivosti se določi postavitev strani skupaj s pomembnimi podatki in šiframi.
      4.   TEHNIČNE SPECIFIKACIJE
      Naloge in dejavnosti iz poglavij 2 in 3 se izvajajo v skladu s tehničnimi specifikacijami, ki jih Komisija objavi na spletišču.